15.4.18 KOTITALOUS 7.lk

”Kotitalouden opetuksen tehtävänä on kehittää kodin arjen hallinnan sekä kestävän ja hyvinvointia edistävän elämäntavan edellyttämiä tietoja, taitoja, asenteita ja toimintavalmiuksia. Opetuksessa edistetään kädentaitoja ja luovuutta sekä kykyä tehdä valintoja ja toimia kodin arjessa kestävästi. Opetuksessa luodaan perustaa oppilaiden kotitaloudelliselle osaamiselle, mikä merkitsee taitoa toimia eri ympäristöissä ja toteuttaa kotitalouden tehtäviä. Opetuksella tuetaan oppilaiden kasvua kodin arjen perusedellytysten ylläpitämisestä huolehtiviksi kuluttajiksi. Kotitalousopetuksessa kehitytään kanssaihmisistä huoltapitäviksi lähimmäisiksi ja kasvetaan perheen, kodin ja yhteiskunnan aktiivisiksi jäseniksi.

Opetus antaa valmiuksia vuorovaikutukseen ja yhdessä elämiseen. Kotitalousopetuksessa luodaan perusta kestävään asumiseen, ruokaosaamiseen ja kuluttajuuteen. Oppilaat saavat käsityksen kodin teknologisoituvasta arjesta, kustannustietoisesta toiminnasta sekä tieto- ja viestintäteknologian hyödyntämisestä kotitalouden toiminnassa.

Kotitalouden keskeisten sisältöjen ja oppimistehtävien avulla kehitetään oppilaiden suunnittelu-, organisointi-, työskentely- ja voimavarojen hallinnan taitoja. Kotitalouden tehtävänä on vahvistaa valmiuksia pitkäjänteiseen työskentelyyn, yhdessä toimimiseen ja kriittiseen tiedonhallintaan. Erityistä huomiota kiinnitetään jokaisen oppilaan yhdenvertaiseen ja tasapuoliseen osallisuuteen oppimistilanteissa. Oppiaine kasvattaa toiminnallisuuteen ja yritteliäisyyteen sekä vastuullisuuteen ja taloudellisuuteen.

Oppiaine soveltaa toiminnaksi eri alojen tietoa, ja yhteistyö muiden oppiaineiden kanssa monipuolistaa oppimiskokemuksia. Eheyttävä opetus tukee erilaisten kodin arkeen liittyvien käsitteiden, asioiden tai ilmiöiden keskinäisten yhteyksien ja syy-seuraussuhteiden ymmärtämistä syventäen oppimista. Kotitalouden opetus kattaa laaja-alaisen osaamisen kaikki osa-alueet.

Kotitalousopetus rakennetaan suunnitelmalliseksi oppimista tukevaksi jatkumoksi, jolloin tiedot ja taidot syvenevät vaiheittain kokonaisuuksiksi. Oppilaiden itsenäisyys ja vastuu kasvavat vähitellen, ja opetus ohjaa ongelmanratkaisuun, tiedon ja taidon soveltamiseen ja luovuuteen. Opittua sovelletaan ja syvennetään omassa kodissa ja lähipiirissä kotitehtävien avulla.

Kotitalousopetusta voidaan opetuksen järjestäjän niin päättäessä antaa jo alemmilla vuosiluokilla. Tällöin noudatetaan kotitalouden oppimäärän opetussuunnitelman perusteita oppilaiden iän huomioon ottaen. Opetuksen tavoitteet, keskeiset sisältöalueet ja toteutus määritellään paikallisessa opetussuunnitelmassa opetussuunnitelman perusteita soveltaen.” (OPS 2016, 507–508.)

**Kotitalouden tavoitteisiin liittyvät keskeiset sisältöalueet vuosiluokilla 7-9**

”Sisältöjen valinnoissa otetaan huomioon monipuolinen kotitaloudellisen osaamisen ja ajattelun kehittyminen sekä kestävään tulevaisuuteen tähtäävä toiminta. Paikallisia, alueellisia ja globaaleja ajankohtaisia aiheita hyödynnetään, ja niitä sovelletaan oppimistehtävien suunnittelussa. Kotitalouden tavoitteisiin liittyvät oppimistehtävät vaihtelevat oppilaiden, oppimisen paikallisten olosuhteiden ja koulun omien painotusten mukaisesti.

**S1 Ruokaosaaminen ja ruokakulttuuri**: Sisällöt valitaan siten, että ne tukevat ruoanvalmistus- ja leivontataitojen kehittymistä. Aterioiden suunnittelu, toteutus ja erilaiset ruokailutilanteet tähtäävät ruokaan ja syömiseen liittyvien valintojen ja tottumusten pohtimiseen ravitsemussuositusten, ruokaturvallisuuden, ruokaketjun, elintarviketuntemuksen, taloudellisuuden, eettisyyden ja ruokaan liittyvän luotettavan tiedon näkökulmasta. Opetussisältöihin kuuluvat ruoka- ja tapakulttuuri osana identiteettiä sekä kodin juhlia.

**S2 Asuminen ja yhdessä eläminen**: Sisällöt valitaan siten, että ne tukevat yhdessä elämisen, asumistaitojen ja asumisen ympäristö- ja kustannustietoisuuden kehittymistä. Puhtaanapito samoin kuin tekstiilien ja materiaalien hoito tarkoituksenmukaisine aineineen, laitteineen, välineineen ja työtapoineen tähtäävät arjessa tarvittavien taitojen kehittymiseen. Sisältöjen avulla perehdytään hyviin tapoihin, tasapuoliseen voimavarojen käyttöön ja vastuunottoon perheessä. Sisällöt johdattavat arvioimaan asumiseen ja kotitalouteen liittyviä palveluita.

**S3 Kuluttaja- ja talousosaaminen kodissa**: Sisällöt valitaan siten, että ne ohjaavat oppilaita asioimaan sekä tuntemaan vastuitaan ja oikeuksiaan valintoja ja sopimuksia tekevinä kuluttajina. Sisällöt johdattavat median- ja teknologian käyttöön arjen työvälineenä ja kannustavat pohtimaan vertaisryhmän ja median vaikutusta omiin kulutusvalintoihin. Sisällöt harjaannuttavat vastuulliseen päätöksentekoon ja ajankohtaisen tiedon hankintaan sekä evästävät tunnistamaan kotitalouksien rahankäyttöön liittyviä tilanteita ja ongelmia.” (OPS 2014, 439.)

KOTITALOUS 7.lk

**Kotitalouden tavoitteet, tavoitetarkennukset, sisältötarkennukset paikallisine painotuksineen ja laaja-alainen osaaminen**

Tavoitteiden rakenne: opettajan toiminta + oppilaan toiminta + asiat tai ilmiöt, joiden parissa työskennellään

|  |  |  |  |
| --- | --- | --- | --- |
| **Opetuksen tavoitteet** | **Tavoitetarkennukset** | **Sisältötarkennukset ja paikalliset painotukset** | **Laaja-alainen osaaminen** |
| **Käytännön toimintataidot** | **T1** ohjata oppilasta suunnittelemaan, organisoimaan ja arvioimaan työtä ja toimintaa | S1-S3* Suunnitellaan, toteutetaan ja arvioidaan erilaisia aterioita ja ruokailutilanteita sekä tekstiilienhoito- ja siivoustehtäviä.
* Harjoitellaan vastuullista päätöksentekoa ja kaupassa asioimista.
* Harjoitellaan tavoitteiden asettamista.
* Harjaannutetaan arviointitaitoja.
 | * Aterioiden ja erilaisten ruokailutilanteiden suunnittelu, toteutus ja arviointi
* Tekstiilienhoito- ja siivoustehtävät
* Käytännön kotitehtävät
* Työskentelyprosessin kokonaisuus
 | Itsestä huolehtiminen ja arjen taidot (L3)* Vastuullinen toiminta
* Tavoitteiden asettaminen, työn suunnittelu, työskentelyprosessin ja työn etenemisen monipuolinen arviointi
* Omien oppimis- ja opiskelustrategioiden tunnistaminen
* Suunnittelun ja organisoinnin merkitys
* Ajankäyttö
 |
| **T2** ohjata oppilasta harjoittelemaan kotitalouden hallinnassa tarvittavia kädentaitoja sekä kannustaa luovuuteen ja estetiikan huomioimiseen | S1, S2* Kehitetään ruoanvalmistus- ja leivontataitoja.
* Harjaannutetaan vaatehuollon ja puhtaanapidon taitoja.
* Tutustutaan kattauksen perussääntöihin.
 | * Mittaaminen
* Erilaiset ruoanvalmistusmenetelmät
* Leivonta- ja ruoanvalmistustaidot
* Kattaminen
* Astioiden pesu käsin ja koneella
* Puhtaanapito
* Erilaisten pintamateriaalien huoltaminen ja hoitaminen
* Erilaisten tekstiilien puhdistaminen ja pyykin jälkikäsittely
 | Kulttuurinen osaaminen, vuorovaikutus ja ilmaisu (L2)* Monipuoliset mahdollisuudet käsillä tekemiseen
* Luovuus
* Esteettisyys
* Hyvät tavat

Itsestä huolehtiminen ja arjen taidot (L3)* Oman elämän ja arjen kannalta tärkeiden kotitaloustaitojen harjoitteleminen
 |
| **T3** ohjata ja rohkaista oppilasta valitsemaan ja käyttämään hyvinvointia edistävästi ja kestävän kulutuksen mukaisesti materiaaleja, työvälineitä, sekä tieto- ja viestintäteknologiaa | S1-S3* Huomioidaan taloudellisuus, terveellisyys, turvallisuus, ympäristötietoisuus ja eettisyys ruokaosaamisessa, asumistaidoissa sekä kuluttaja-asioissa.
* Opetellaan tunnistamaan ruoanvalmistuksessa ja leivonnassa tarvittavia työvälineitä sekä kodinkoneita.
* Tutustutaan erilaisiin kodin pintamateriaaleihin ja niiden hoitamiseen.
* Tutustutaan median ja teknologian käyttöön kotitaloudessa.
* Harjoitellaan vastuullista päätöksentekoa.
 | * Laitteiden energiatehokas käyttö
* Taloudellisuus
* Kohtuusajattelu
* Hintavertailut
* Ergonomia
* Turvallisuus
* Hygienia
* Jätteiden lajittelu, hävikin vähentäminen
* Ympäristötietoisuus
* Pakkausmerkinnät
* Materiaali- ja työvälinevalinnat
* Erilaiset ruoanvalmistusmenetelmät
* Pesu- ja puhdistusainevalinnat
* Tvt:n hyödyntäminen
* Terveellinen ruoka
* Eettiset valinnat
 | Ihmisestä huolehtiminen ja arjen taidot (L3)* Vastuullisuus
* Omaa ja yhteistä hyvinvointia edistävien ja haittaavien tekijöiden tunnistaminen
* Terveyttä, hyvinvointia ja turvallisuutta edistävät toimintatavat
* Vaaratilanteiden ennaltaehkäisy, turvavarusteet
* Ergonomia
* Kestävän elämäntavan mukaiset valinnat

Monilukutaito (L4)* Hintavertailut, ostotarjoukset
* Tuoteselosteet, hoito-ohjeet
* Kuvanlukutaito

Tieto- ja viestintäteknologinen osaaminen (L5)* Oppimistehtävät
* Erilaiset laitteet ja kodinkoneet
* Terveelliset ja ergonomiset työtavat
* Tvt ja kestävä kehitys
* Monipuolinen tiedon hankinta ja

tietolähteiden käyttö * Lähdekriittisyys

Osallistuminen, vaikuttaminen ja kestävän tulevaisuuden rakentaminen (L7)* Vastuullinen toiminta
* Omien valintojen ja tekojen merkitys
* Kestävä elämäntapa
 |
| **T4** ohjata oppilasta suunnittelemaan ajankäyttöään ja työn etenemistä sekä ylläpitämään järjestystä oppimistehtävien aikana | S1, S2* Harjoitellaan työn suunnitelmallista ja limittäistä etenemistä.
* Harjoitellaan toimimaan annettujen suullisten tai kirjallisten ohjeiden mukaan.
* Kunnioitetaan luokan käytänteitä ja järjestyssääntöjä.
* Harjoitellaan yhteistyö- ja vuorovaikutustaitoja.
* Pyritään ymmärtämään yhteistyö- ja vuorovaikutustaitojen merkitys sekä oman että muiden hyvinvoinnin kannalta kuin myös työn etenemisen näkökulmasta.
* Työskennellään turvallisesti.
* Opitaan ajankäytön merkitys.
 | * Aterioiden ja erilaisten ruokailutilanteiden suunnittelu
* Ruoanvalmistus (kypsymisajat)
* Suunnitelmallinen siivoustoiminta
* Periodiajattelu
* Toiminnan vaiheittaisuus
* Vastuullinen toiminta
* Tasapuolinen työnjako
* Yhteistyö- ja vuorovaikutustaidot
* Hyvät tavat
 | Ajattelu ja oppimaan oppiminen (L1)* Vastuullinen ja suunnitelmallinen toiminta
* Oppimis- ja opiskelustrategiat
* Itseluottamus
* Vaihtoehdot ja luovat ratkaisut

Itsestä huolehtiminen ja arjen taidot (L3)* Vastuullisuus
* Sosiaaliset taidot
* Hyvät tavat
* Ajankäytön merkitys
* Ennakointi ja turvallinen työskentely

Työelämätaidot ja yrittäjyys (L6)* Prosessisuunnittelu
* Hyvät tavat
* Yhteistyötaidot
* Kokeellinen ruoanvalmistus, ilmiöpohjaisuus
* Aloitteellisuus, ennakointi, vaaratilanteiden välttäminen
* Epäonnistumisista oppiminen
* Työn loppuunsaattaminen
* Yritteliäisyys
 |
| **T5** ohjata ja motivoida oppilasta toimimaan hygieenisesti, turvallisesti ja ergonomisesti sekä ohjata kiinnittämään oppilaan huomiota käytettävissä oleviin voimavaroihin | S1-S3* Perehdytään hygieenisiin, turvallisiin ja ergonomisiin työtapoihin.
* Tiedostetaan käytettävissä olevat voimavarat (mm. aika, kustannukset ja energia).
 | * Hygieenisyys ja turvallisuus (raaka-aineet, työvälineet ja laitteet, toiminta)
* Keittiön vaaranpaikat
* Ruokaketju
* Ruokaturvallisuus
* Ergonomia
* Voimavarat (esim. aika, energia, raha, tilat ja omat fyysiset ja psyykkiset resurssit)
* Kustannustietoisuus
* Kotitalouksien rahan käyttöön liittyvät tilanteet ja ongelmat
 | Itsestä huolehtiminen ja arjen taidot (L3)* Vastuullisuus
* Hygienia, turvallisuus, hyvinvoinnin edistäminen
* Ennakointi ja vaaratilanteiden välttäminen (+ onnettomuustilanteissa toimiminen tarvittaessa)

Tieto- ja viestintäteknologinen osaaminen (L5)* Työtapa ja -välinevalinnat
* Erilaisten kodinkoneiden käyttötaidot
* Terveelliset ja ergonomiset työtavat

Osallistuminen, vaikuttaminen ja kestävän tulevaisuuden rakentaminen (L7)* Vastuullinen toiminta
* Omien valintojen ja tekojen merkitys itselle ja lähiyhteisölle
 |
| **Yhteistyö- ja vuorovaikutustaidot** | **T6** ohjata oppilasta harjoittelemaan kuuntelua sekä rakentavaa keskustelua ja argumentointia oppimistehtävien suunnittelussa ja toteuttamisessa | S1-S3* Harjaannutetaan vuorovaikutustaitoja.
* Opitaan perustelemaan omia näkemyksiä.
* Kerrataan ja syvennetään hyvien tapojen merkitystä.
* Kehitetään aktiivisen kuuntelun taitoja.
 | * Yhteistyö- ja neuvottelutaidot
* Hyvät tavat
* Tasapuolinen voimavarojen käyttö ja vastuunotto perheessä
 | Ajattelu ja oppimaan oppiminen (L1)* Omien ajatusten perustelut
* Itsensä ja toisten kuuntelu, asioiden näkeminen toisten silmin
* Vaihtoehtoiset, luovat ratkaisut
* Ongelmanratkaisutilanteet

Kulttuurinen osaaminen, vuorovaikutus ja ilmaisu (L2)* Erilaiset vuorovaikutustilanteet
* Omien mielipiteiden rakentava ilmaiseminen
* Toimiminen monenlaisissa vuorovaikutus- ja yhteistyötilanteissa
* Empatia
* Toisen arvostava kohtaaminen
* Hyvien tapojen noudattaminen

Työelämätaidot ja yrittäjyys (L6)* Asianmukainen käytös, yhteistyötaidot
* Vuorovaikutustaitojen merkityksen ymmärtäminen
* Myönteinen asenne

Osallistuminen, vaikuttaminen ja kestävän tulevaisuuden rakentaminen (L7)* Vaikuttamisen mahdollisuudet
* Näkemysten rakentava ilmaiseminen
* Erilaisten toimintatapojen oikeutusten pohtiminen eri näkökulmista
* Neuvottelu, sovittelu ja ristiriitojen ratkaiseminen
 |
| **T7** aktivoida oppilasta tunnistamaan arjen rakentumista ja kulttuurisesti monimuotoisia toimintaympäristöjä sekä kotitalouksien perinteitä | S1-S3* Tutustutaan erilaisten kotitalouksien piirteisiin ja perherakenteisiin.
* Hahmotetaan arjen rakentumista.
* Tutustutaan kotitalouksien perinteisiin (esim. ruoka- ja tapakulttuuri, kodin juhlat).
 | * Arki sujuvaksi -periaate
* Arkirytmi
* ”Säästeliäisyys, työnteko ja uutteruus”
* Erilaiset perheet ja perhevaiheet
* Ruoka- ja tapakulttuuri
* Juhlat (vuotuisjuhlat ja elämänkaaren juhlat)
* Ruokailutilanteet luokkahuoneen ulkopuolella (mahdolliset retket, kouluruokailu)
* Eteläkarjalainen ruokaperinne (omien juurien vahvistaminen)
* Ripaus kansainvälistä ruokakulttuuria
* Erityis- ja elämäntaparuokavaliot lyhyesti
 | Kulttuurinen osaaminen, vuorovaikutus ja ilmaisu (L2)* Kulttuuri-identiteetin muodostuminen (eteläkarjalaisuus)
* Kulttuurien ja uskontojen vaikutus yhteiskunnassa (ruokavaliot, ruokakulttuurit tarvittaessa)
* Hyvät tavat
* Luovuus ja esteettisyys

Itsestä huolehtiminen ja arjen taidot (L3)* Vastuu itsestä ja arjen sujumisesta
* Tasapainoinen päivärytmi
 |
| **T8** ohjata oppilasta työskentelemään yksin ja ryhmässä sekä sopimaan työtehtävien jakamisesta ja ajankäytöstä | S1, S2* Harjaannutetaan yksin työskentelyn ja ryhmässä toimimisen taitoja.
* Harjaannutetaan tasapuolista töiden jakamista.
 | * Monipuoliset ja vaihtelevat työtehtävät erilaisin työryhmin (myös yksin)
* Töiden tasapuolinen jakaminen (tehtävien kierto)
* Yhteistyö- ja neuvottelutaidot
* Vastuullisuus ja vastuutehtävät
 | Itsestä huolehtiminen ja arjen taidot (L3)* Vastuu itsestä, toisista ja arjen sujumisesta
* Ajanhallinta

Työelämätaidot ja yrittäjyys (L6)* Myönteinen asenne
* Yhteistyö- ja vuorovaikutustaidot
* Projektityöskentely

Osallistuminen, vaikuttaminen ja kestävän tulevaisuuden rakentaminen (L7)* Kuulluksi ja arvostetuksi tuleminen
* Osallisuus ja yhteistyö
* Neuvottelu, sovittelu ja ristiriitojen ratkaiseminen
 |
| **T9** kannustaa oppilasta toimimaan hyvien tapojen mukaisesti vuorovaikutustilanteissa sekä pohtimaan oman käytöksen merkitystä ryhmän ja yhteisön toiminnassa | S1-S3* Kerrataan ja syvennetään hyvien tapojen merkitystä.
* Harjaannutetaan omaa käytöstä erilaisissa vuorovaikutustilanteissa.
 | * Hyvät tavat
* Yhteistyötaidot
* Käyttäytyminen
* Kielenkäyttö
* Joustaminen
 | Kulttuurinen osaaminen, vuorovaikutus ja ilmaisu (L2)* Suvaitsevaisuus
* Yhteistyö- ja vuorovaikutustilanteet
* Empatia
* Muiden arvostaminen
* Hyvien tapojen noudattaminen

Työelämätaidot ja yrittäjyys (L6)* Myönteinen asenne
* Yhteistyö- ja vuorovaikutustaidot

Osallistuminen, vaikuttaminen ja kestävän tulevaisuuden rakentaminen (L7)* Kuulluksi ja arvostetuksi tuleminen
* Osallisuus
* Yhteistyö
* Neuvottelu, sovittelu ja ristiriitojen ratkaiseminen
 |
| **Tiedonhallintataidot** | **T10** kannustaa oppilasta hankkimaan ja arvioimaan kotitalouteen liittyvää tietoa sekä ohjata käyttämään luotettavaa tietoa valintojen perustana | S1-S3* Opitaan käyttämään eri tietolähteitä kotitalouden sisältöalueisiin liittyvän tiedon etsimisessä.
* Harjaannutetaan kriittisen tiedon hankinnan taitoja.
* Osataan arvioida tiedon luotettavuutta.
* Harjaannutaan käyttämään luotettavaa tietoa erilaisten kotitalouteen liittyvien valintojen perustana.
* Opitaan tulkitsemaan ruoka- ja pakkausmerkintöjä.
* Tunnetaan ruoka-aineryhmät ominaisuuksineen.
* Osataan nimetä ravintoaineryhmät ominaisuuksineen.
* Syvennetään elintarviketuntemusta.
 | * Eri tietolähteet
* Kriittinen lukutaito
* Tiedon luotettavuus
* Tiedon ajankohtaisuus
* Tuotevertailut
* Tuoteselosteet
* Sopimukset kaupanteossa
* Ostajan oikeudet
* Kustannustietoisuus
* Ostotarjousten vertailut
* Vastuullinen päätöksenteko
* Vertaisryhmän ja median vaikutus kulutustottumuksiin
* Kauppavierailut
* Ruoka-aineryhmät
* Elintarvikkeet
* Ravintoaineet
* Ravitsemussuositukset
 | Ajattelu ja oppimaan oppiminen (L1)* Tiedon monipuolinen hakeminen
* Asian kriittinen tarkastelu eri näkökulmista

Monilukutaito (L4)* Laaja tekstien kirjo
* Kriittinen ja analyyttinen lukutaito
* Erilaiset tekstilajit
* Kuluttaja- ja talousosaamisen monipuolinen kehittäminen
 |
| **T11** harjaannuttaa oppilasta lukemaan, tulkitsemaan ja arvioimaan toimintaohjeita sekä merkkejä ja symboleja, jotka käsittelevät kotitaloutta ja lähiympäristöä | S1-S3* Opitaan tulkitsemaan ruoka- ja leivontaohjeita, toimintaohjeita sekä keskeisiä kotitaloudessa käytettäviä merkkejä ja symboleja.
 | * Ruokaohjeet
* Leivontaohjeet
* Ympäristömerkit
* Kierrätysmerkit
* Astioiden hoito- ja käyttöohjemerkit
* Tekstiilien hoito-ohjemerkit
* Uunin, lieden, astianpesukoneen, pyykinpesukoneen sekä tarvittaessa muidenkin kodin pienkoneiden käyttöohjeet
 | Monilukutaito (L4)* Erilaisten symbolijärjestelmien tulkinta
* Toimintaohjeiden, merkkien ja symbolien monipuolinen hyödyntäminen sekä kriittinen tulkinta ja arviointi
* Eri medioiden hyödyntäminen
 |
| **T12** ohjata oppilasta ongelmanratkaisuun ja luovuuteen erilaisissa tilanteissa ja ympäristöissä | S1-S3* Harjaannutetaan luovuutta ja ongelmanratkaisutaitoja.
* Opitaan käyttämään täsmällisiä ja tarkoituksenmukaisia kotitalouden käsitteitä.
* Harjoitellaan käyttämään kotitalouden tietoja ja taitoja erilaisissa kotitalouden oppimisympäristöissä.
* Tutustutaan kotitalouden palveluihin ja pohditaan niiden merkitystä arjessa.
 | * Ruoka- ja leivontaohjeiden muuntaminen
* Ainesosien korvaaminen
* Kattaminen
* Kotitalouden keskeiset käsitteet
* Erilaiset kotitalouden palvelut (Etelä-Karjala)
* Kotitalouden laaja-alaisuus (integroituminen useisiin oppiaineisiin)
 | Ajattelu ja oppimaan oppiminen (L1)* Vaihtoehtojen ja luovien ratkaisujen löytäminen
* Oppilaiden omien ideoiden tukeminen
* Erilaisten ongelmanratkaisutilanteiden luominen
* Oppiainerajat ylittävä, kokeileva, tutkiva ja toiminnallinen työskentely oppilaita kiinnostavien ilmiöiden tarkastelussa
 |
| **T13** ohjata oppilasta kestävään elämäntapaan kiinnittämällä oppilaan huomiota ympäristö- ja kustannustietoisuuteen osana arjen valintoja | S1-S3* Opitaan soveltamaan mittaamisen ja laskemisen periaatteita kotitaloudessa.
* Syvennetään ympäristötietoutta ja oppia yhdistämään se osaksi arjen valintoja.
* Kerrataan kierrättämisen tietoja ja taitoja.
* Opitaan kustannustietoisuutta.
* Perehdytään asumisen ympäristö- ja kustannusvaikutuksiin.
 | * Mittaaminen
* Ohjeen pienentäminen ja suurentaminen
* Ympäristöä säästävän, taloudellisen arjen tiedonhallintataidot
* Kohtuus-periaate
* Harkitut valinnat
* Rahankäyttö, säästäminen
* Vastuullinen päätöksenteko
* Tuotteiden elinkaari
* Kierrättäminen
* Jätteiden lajittelu
* Asumisen kustannukset
 | Ajattelu ja oppimaan oppiminen (L1)* Mahdollisuus havaintojen tekemiseen
* Eettisen ajattelun kehittäminen

Osallistuminen, vaikuttaminen ja kestävän tulevaisuuden rakentaminen (L7)* Konkreettiset teot ympäristön hyväksi
* Omien valintojen merkityksen ymmärtäminen itselle, lähiyhteisölle, yhteiskunnalle ja luonnolle
* Menneisyyden, nykyisyyden ja tulevaisuuden välisten yhteyksien pohtiminen
* Valmiuksien antaminen erilaisten toimintatapojen muuttamiseen kestävää hyvinvointia edistäviksi
 |

**Kotitalouden oppimisympäristöt ja työtavat**

”Kotitalouden tavoitteiden kannalta keskeistä oppimisympäristön valinnassa on, että se mahdollistaa seuraavat tekijät: vuorovaikutteinen toiminta, yhteisöllinen tiedon rakentaminen ja osaamisen jakaminen, tutkiva ja soveltava opiskelu sekä työskentelyn arviointi. Työn arvostaminen ja loppuun saattaminen, pitkäjänteinen tapa tehdä työtä, kunnioittava ja kiireetön ilmapiiri sekä mahdollisuus oppia myös epäonnistumisista ovat osa turvallisuutta. Opetuksessa hyödynnetään niin luokkayhteisöä, koulutiloja ja kouluympäristöä kuin digitaalisia ympäristöjä ja yhteistyöverkostoja. Oppimistehtävät vahvistavat oppilaiden näkemystä arjen rakentumisesta ja monimuotoisuudesta sekä harjaannuttavat soveltamaan koulussa opiskeltuja asioita omaan perhevaiheeseen. Työtapojen ja menetelmien valinnassa on keskeistä tiedon ja taidon kietoutuminen yhteen ja soveltaminen käytäntöön.” (OPS 2016, 509–510.)

Kotitalous on oppiaine, joka edistää monella tavalla oppilaiden luovuutta ja vastuullisuutta sekä kotona että koulussa. Kotitaloustunneilla oppilaat ovat aktiivisia käytännön toimijoita, jotka saavat tehdä töitä omin käsin, ja lopulta nauttia itse tehdyistä tuotoksista. Käytännön toiminta erilaisissa vuorovaikutuksellisissa oppimistilanteissa ja -ympäristöissä mahdollistaa monipuolisten arjen hallinnan taitojen kehittämisen. Erilaisiin oppimistilanteisiin on mahdollista linkittää oivaltavia arjen perusasioita ja -kysymyksiä kaikilta kotitalouden keskeisiltä sisältöalueilta. Kotitalouden oppisisällöt ja oppimisen muodot ovat arkielämän lailla laajoja ja moninaisia. Kotitalous integroituu luontevasti useisiin peruskoulun oppiaineisiin. Eheyttävällä opetuksella pystytään asioiden laaja-alaisempaan ja kokonaisvaltaisempaan ymmärtämiseen. Tiedon palasten kokoaminen on sekä osa tutkivaa työotetta että opitun tiedon soveltamista. Kokonaisuuksien hahmottaminen edellyttää tavoitteiden rajaamista, aikaa ja tukea. Syvälliseen ymmärtämiseen on kiinnitettävä tietoisesti huomiota, jotta opittujen asioiden soveltamisen käytäntöön mahdollistuu.

Kotitaloudessa opitaan sisältöosaamisen ohella sekä yhdessä elämisen että työelämän taitoja, esimerkiksi asennoitumista, suunnittelua, arviointia, yritteliäisyyttä, oma-aloitteisuutta, itseohjautuvuutta, työn loppuun asti viemistä, organisointia sekä yhteistyö- ja vuorovaikutustaitoja. Osa oppimisesta tapahtuu vertaisopetuksessa. Tietojen ja taitojen oppimisessa korostuu reflektointi sekä yksilö- että ryhmätasolla. Tunneilla harjoitellaan muiden kunnioittamista ja arvostamista sekä erilaisten ihmisten kanssa toimeen tulemista. Kotitalouden oppitunneilla yhteistyö on kaiken a ja o. Jokaisen oppilaan panos on tärkeä lopputuloksessa. Toisia auttamalla ja tukemalla hankalatkin tehtävät saadaan tehtyä. Kulttuurinen kestävyys alaelementteineen syventää entisestään oppilaiden vastuullisuutta ja erilaisuuden hyväksymistä. Rohkaiseva, välittävä ja erehdyksistäkin oppiva työskentelyilmapiiri tukee oppimista.

Kotitalousopetuksen oppimisympäristöillä tarkoitetaan laaja-alaisesti kaikkia niitä tiloja, paikkoja, yhteisöjä ja toimintakäytänteitä, jotka tukevat yksilön ja yhteisön kasvua, arjen hallinnan oppimista ja vuorovaikutusta. Hyvä oppimisympäristö on pedagogisesti monipuolinen ja joustava kokonaisuus, jossa toisiinsa sulautuvat niin fyysinen, psyykkinen, sosiaalinen, tekninen, teknologinen, emotionaalinen, pedagoginen, didaktinen, affektiivinen, kulttuurinen kuin kognitiivinenkin ulottuvuus. Oppimisympäristöt muuttuvat jatkuvasti jäsentensä mukana. Kotitalousopetuksen tulee laajentua monipuolista ja erilaista osaamista sekä luovuutta ja tulevaisuuden taitoja huomioiviin ja tukeviin oppimisympäristöihin. Kotitalous on toiminnallinen oppiaine, jossa tieto- ja taitopuoli kietoutuvat käytäntöön. Opetuksessa käytetään monipuolisesti erilaisia työtapoja ja -menetelmiä.

**Ohjaus, eriyttäminen ja tuki kotitaloudessa vuosiluokilla 7–9**

”Kotitalouden oppiaineen tavoitteiden kannalta keskeistä ohjauksen, eriyttämisen ja tuen järjestämisessä on oppilaiden motivaation, oman toiminnan ohjauksen ja itseohjautuvuuden asteittainen lisääntyminen. Lisäksi olennaista on työskentelyn kehittyminen vuorovaikutteiseksi, pitkäjänteiseksi ja tietoperustaiseksi. Oppimistilanteen ja tietoympäristön selkeä rakenne sekä vaikeustason mielekkyys korostuvat opetuksen suunnittelussa. Eriyttämisen lähtökohtana ovat oppilaiden osaamistason mukaiset arkipäivän rakentumiseen liittyvät oppimistilanteet ja joustavat opetusjärjestelyt. Käytännön toimintataitojen tukemisen suunnittelussa korostuu arkipäivän ilmiöiden ja kotitalouden oppimistilanteiden kietoutuminen toisiinsa. Yhteistyö- ja vuorovaikutustaitojen tukemisessa keskitytään sosiaalisten tilanteiden harjoitteluun. Tiedonhallintataitojen kehittymistä tuetaan käyttämällä yksinkertaisia ja selkeitä ohjeita ja kuvia. Oppitunnin siirtymävaiheiden tunnistaminen edellyttää ohjausta ja tukea ajanhallinnassa ja oppimistehtävän jäsentelyssä. Kotitalous oppiaineena antaa mahdollisuuden soveltaa koulussa opittuja ja harjoiteltuja asioita oppilaiden omassa arjessa. Ohjauksella tuetaan oppilaiden kiinnostusta syventää ja laajentaa kotitalouden oppimista sekä luodaan valmiuksia siirtyä perusopetuksen jälkeiseen koulutukseen ja sen kautta kotitaloudellista asiantuntijuutta edellyttävään työelämään.” (OPS 2016, 510.)

Oppimisen haasteissa siirrytään tietoja syventäen ja taitoja kasvattaen tutustuvalta portaalta harjoittelun kautta soveltavalle portaalle. Mitä, miksi ja miten -askelmat tukevat oppimisessa ja auttavat oivaltamaan syy-yhteyksiä. Tämän oppimisprosessin aikana vastuu, itsenäisyys ja luovuus lisääntyvät. Tiedon ja kokemusten myötä taito kehittyy toistavasta suorituksesta kehittäväksi työotteeksi. Kotitalouden opiskelussa on ohjauksella iso merkitys. Tämä korostuu etenkin opintojen alkuvaiheessa. Tavoitteena on kehittää oppilas itseohjautuvaksi ja oma-aloitteiseksi toimijaksi. Tällöin opettajan rooli opettamisessa ja ohjaamisessa vähenee. Kotitalouden työskentelyssä voidaan hyödyntää vertaisohjaamista.

Ohjaamisen, eriyttämisen ja tuen tavoitteena on parantaa oppimista ja oppimisen syventymistä. Lisäksi niiden avulla pystytään kohottamaan itsetuntoa ja itseluottamusta. Tässä yhteydessä on olennaista varmistaa oppilaan realistinen kuva itsestä oppijana ja kotitalouden toimijana. Tämän tiedostaminen helpottaa ohjaamisen, eriyttämisen ja tuen muotojen ja menetelmien valintaa tavoitteiden asettamisen ohella. Ohjaamisella, eriyttämisellä ja tuella pyritään myös opetustilanteiden toimivuuteen. Yhteisten pelisääntöjen noudattaminen helpottaa oppimis- ja opetusprosessia.

On muistettava, että oppilaat ovat yksilöitä, joiden lähtökohdat kotitalouden opiskeluun ja osaamisen kehittämiseen ovat erilaiset. Kotitalouden toiminnallinen luonne tuo esille yritteliäisyyden, aktiivisen osallistumisen ja vastuullisen toiminnan yhteisten tavoitteiden saavuttamisessa. Erilaiset oppimisvaikeudet, sosioemotionaaliset haasteet ja toiminnanohjauksen ongelmat voivat vaikeuttaa kotitalouden oppimisprosessien etenemistä. Näiden havaitseminen ja huomioiminen kuin myös heterogeenisten ryhmien ja oppilaiden tieto-taitotason vaihtelevuuden tiedostaminen vaativat joustavaa ja tarvittaessa myös eriyttävää opetuksellista ja ohjeuksellista lähestymistapaa. Yhteisöllinen toiminta tarjoaa mahdollisuuden erilaisten töiden ja tehtävien jakamiseen erilaisille oppilaille tasapuolisuutta ja yhdenvertaisuutta kunnioittaen. Eriyttämisen tarpeesta, siihen johtaneista syistä sekä parannus- ja eriyttämiskeinoista on hyvä keskustella oppilaan kanssa. Tarvittaessa oppilas voidaan eriyttää määräajaksi muihin tehtäviin tai erityisopetukseen. Eriyttämisratkaisussa tehdään tarvittaessa yhteistyötä huoltajien kanssa.

Kulttuurinen kestävyys alaelementteineen syventää entisestään oppilaiden vastuullisuutta ja erilaisuuden hyväksymistä. Erilaiset kulttuuritaustat rikastuttavat oppimista. Monikielisten oppilaiden tarvetta tukeen ja painotettuun ohjaukseen tulee tarkastella oppilaskohtaisesti. Näissä tilanteissa on mahdollisuus hyödyntää vertaisoppimista ja -ohjausta; eri kulttuureista tulevat oppilaat toimivat omien kulttuureidensa asiantuntijoita ja heidän tietämykselleen on mahdollista antaa tilaa oppimistilanteissa.

**Oppilaan oppimisen arviointi kotitaloudessa vuosiluokilla 7–9**

Kotitaloudessa oppimisen arviointi on monimuotoista, ohjaavaa ja kannustavaa. Oppilaat saavat palautetta taidostaan toimia eri asiayhteyksissä ja toteuttaa kotitalouden tehtäviä. Ajattelua tuetaan ohjaamalla oppilaita pohtimaan tapaansa hahmottaa ja käsitellä omaa ympäristöä. Huomiota kiinnitetään myös kotitalouden käsitteiden hahmottamiseen ja sisältöjen omaksumiseen. Opetuksessa huolehditaan siitä, että jokainen oppilas ja hänen huoltajansa ovat tietoisia tavoitteista, arviointiperusteista ja päättöarvioinnin kriteereistä. Oppilaille annetaan säännöllisesti tietoa oppimisen edistymisestä ja suoriutumisesta suhteessa asetettuihin tavoitteisiin. Päättöarviointi sijoittuu siihen lukuvuoteen, jona oppiaineen opiskelu päättyy kaikille yhteisenä oppiaineena. Päättöarvioinnilla määritellään, miten oppilas on opiskelun päättyessä saavuttanut kotitalouden oppimäärän tavoitteet. Päättöarvosana muodostetaan suhteuttamalla oppilaan osaamisen taso kotitalous-oppiaineen valtakunnallisiin päättöarvioinnin kriteereihin. Osaaminen oppiaineessa kehittyy koko yhteisen kotitalouden opetuksen ajan vahvistuvana ja etenevänä oppimisena. Päättöarvosanan muodostamisessa otetaan huomioon kaikki valtakunnalliset päättöarvioinnin kriteerit riippumatta siitä, mille vuosiluokalle vastaava tavoite on asetettu paikallisessa opetussuunnitelmassa. Oppilas saa arvosanan kahdeksan (8), mikäli hän osoittaa keskimäärin kriteerien määrittämää osaamista. Arvosanan kahdeksan tason ylittäminen joidenkin tavoitteiden osalta voi kompensoida tasoa heikomman suoriutumisen joidenkin muiden tavoitteiden osalta. (OPS 2016, 510–511.)

|  |  |  |
| --- | --- | --- |
| **Tavoitteet** | **Arvioinnin kohteet** | **Arvosanan kahdeksan (8)/ hyvä osaaminen** |
| **Käytännön toimintataidot** |
| **T1** ohjata oppilasta suunnittelemaan, organisoimaan ja arvioimaan työtä ja toimintaa  | * Tavoitteiden asettaminen, työn toteutus ja oppimaan oppimisen taidot
 | * Oppilas asettaa tavoitteita toiminnalleen ja työskentelee niiden saavuttamiseksi.
* Oppilas arvioi itse tavoitteiden saavuttamista ja omaa työskentelyään.
* Oppilas tunnistaa omaa osaamistaan itsearvioinnin, opettajan antaman palautteen ja vertaispalautteen perusteella.
 |
| **T2** ohjata oppilasta harjoittelemaan kotitalouden hallinnassa tarvittavia kädentaitoja sekä kannustaa luovuuteen ja estetiikan huomioimiseen  | * Kädentaidot ja estetiikka
 | * Oppilas osaa käyttää tavallisimpia työmenetelmiä ruoan valmistuksessa ja leivonnassa sekä asumiseen liittyvien perustehtävien toteuttamisessa.
* Oppilas osaa ottaa huomioon esteettiset näkökulmat.
 |
| **T3** ohjata ja rohkaista oppilasta valitsemaan ja käyttämään hyvinvointia edistävästi ja kestävän kulutuksen mukaisesti materiaaleja, työvälineitä, sekä tieto- ja viestintäteknologiaa  | * Kuluttajataidot sekä terveyden edistäminen ja teknologian käyttö
 | * Oppilas valitsee ja käyttää taloudellisesti materiaaleja ja teknologiaa kotitalouden toiminnassaan sekä pohtii valintoja terveyden ja kestävyyden kannalta.
 |
| **T4** ohjata oppilasta suunnittelemaan ajankäyttöään ja työn etenemistä sekä ylläpitämään järjestystä oppimistehtävien aikana  | * Ajanhallinta ja järjestyksen ylläpitäminen
 | * Oppilas osaa toimia annettujen ohjeiden mukaisesti vaiheittain ja järjestystä ylläpitäen sekä suunnitella ajankäyttöään sen mukaisesti.
 |
| **T5** ohjata ja motivoida oppilasta toimimaan hygieenisesti, turvallisesti ja ergonomisesti sekä ohjata kiinnittämään oppilaan huomiota käytettävissä oleviin voimavaroihin  | * Turvallisuus ja voimavarojen kannalta kestävä toiminta
 | * Oppilas työskentelee ohjeiden mukaan hygieenisen ja turvallisen työskentelyn periaatteita noudattaen ajan, kustannusten tai energiankäytön kannalta tarkoituksenmukaisesti.
* Oppilas pyrkii kiinnittämään huomiota ergonomiaan.
 |
| **Yhteistyö- ja vuorovaikutustaidot** |
| **T6** ohjata oppilasta harjoittelemaan kuuntelua sekä rakentavaa keskustelua ja argumentointia oppimistehtävien suunnittelussa ja toteuttamisessa  | * Kuuntelu, keskustelu ja argumentointi
 | * Oppilas pyrkii kuuntelemaan eri näkökulmia ja ilmaisemaan rakentavasti omia näkemyksiään yhteisissä suunnittelu- ja työtilanteissa
 |
| **T7** aktivoida oppilasta tunnistamaan arjen rakentumista ja kulttuurisesti monimuotoisia toimintaympäristöjä sekä kotitalouksien perinteitä  | * Arjen rakentumisen ja kotitalouksien erilaisuuden hahmottaminen
 | * Oppilas osaa kuvailla kodin arkirutiineita.
* Oppilas osaa antaa esimerkkejä erilaisista perherakenteista ja kotitalouksien perinteistä sekä pohtia niiden vaikutusta arjen rutiineihin.
 |
| **T8** ohjata oppilasta työskentelemään yksin ja ryhmässä sekä sopimaan työtehtävien jakamisesta ja ajankäytöstä  | * Voimavarojen käyttäminen ja sopimuksien tekeminen
 | * Oppilas osaa työskennellä yksin ja pyrkii toimimaan ryhmässä rakentavasti ja työtehtävistä neuvotellen.
* Oppilas osaa selittää, mitä tarkoittaa tasapuolinen työnjako sekä pääsee sopimukseen ajankäytöstä ja työtehtävien jakamisesta osallistumalla päätöksentekoon.
 |
| **T9** kannustaa oppilasta toimimaan hyvien tapojen mukaisesti vuorovaikutustilanteissa sekä pohtimaan oman käytöksen merkitystä ryhmän ja yhteisön toiminnassa |  | * Ei käytetä oppiaineen arvosanan muodostamisen perusteena.
* Oppilasta ohjataan pohtimaan kokemuksiaan osana itsearviointia.
 |
| **Tiedonhallintataidot** |
| **T10** kannustaa oppilasta hankkimaan ja arvioimaan kotitalouteen liittyvää tietoa sekä ohjata käyttämään luotettavaa tietoa valintojen perustana | * Tietojen hankinta ja käyttö
 | * Oppilas osaa etsiä kotitalouden sisältöalueisiin liittyviä tietoja eri tietolähteistä ja pohtia erilaisen tiedon luotettavuutta sekä osaa tulkita ruoka- ja pakkausmerkintöjä.
* Oppilas tuntee ruoka- ja ravintoaineryhmät ja niiden ominaisuuksia.
 |
| **T11** harjaannuttaa oppilasta lukemaan, tulkitsemaan ja arvioimaan toimintaohjeita sekä merkkejä ja symboleja, jotka käsittelevät kotitaloutta ja lähiympäristöä | * Toimintaohjeiden, merkkien ja symbolien käyttö ja jäsentyminen
 | * Oppilas osaa tulkita ja käyttää kotitalouden toimintaohjeita ja osaa nimetä tyypillisiä kotitalouden merkkejä ja symboleja sekä tulkita niitä arjen ilmiöiden yhteydessä.
 |
| **T12** ohjata oppilasta ongelmanratkaisuun ja luovuuteen erilaisissa tilanteissa ja ympäristöissä | * Käsitteiden omaksuminen, tietojen ja taitojen soveltaminen, luova ilmaisu sekä palveluiden tunnistaminen
 | * Ei vaikuta arvosanan muodostamiseen.
* Oppilasta ohjataan pohtimaan kokemuksiaan osana itsearviointia.
 |
| **T13** ohjata oppilasta kestävään elämäntapaan kiinnittämällä oppilaan huomiota ympäristö- ja kustannustietoisuuteen osana arjen valintoja | * Mittaamisen ja laskemisen sekä kierrättämisen soveltaminen omaan toimintaan ja päätöksentekoon
 | * Oppilas osaa huolehtia kodin jätteiden peruslajittelusta ja osaa selittää mittaamisen ja laskemisen sekä ympäristöä säästävän kodin arjen toiminnan yhteydet osana kustannus- ja ympäristötietoista toimintaa.
 |

Kotitaloudessa arviointi kohdistuu käytännön toimintataitoihin, yhteistyö- ja vuorovaikutustaitoihin sekä tiedonhallintataitoihin. Arvioinnissa painottuu toiminnallisuus, yritteliäisyys, vastuullisuus ja tavoitteellisuus. Arviointi pohjautuu jatkuvaan näyttöön; oppilaan suunnittelu-, toiminta- ja arviointitaitoihin. Jatkuvan näytön ohella arvioinnissa käytetään tarvittaessa erilaisia arviointiin kohdennettuja yksilö- ja ryhmätehtäviä, kirjallisia, suullisia tai toiminnallisia testejä, käytännön osaamista mittaavia taitokokeita, käytännön kotitehtäviä ja vapaaehtoisia harrastuneisuustehtäviä. Arviointivälineinä on mahdollista hyödyntää tieto- ja viestintätekniikkaa sekä laajenevaa oppimisteknologiaa. Arviointi on luonteeltaan monimuotoista, jatkuvaa, säännöllistä, ohjaavaa ja kannustavaa. Kotitalousoppiaineen luonne mahdollistaa moniaistillisten arviointimenetelmien käytön.

Opettajan palautteen ohella merkityksellisiä ovat sekä itsearviointi, vertaisarviointi että ryhmäarviointi. Itsearvioinnilla on merkittävä osa oppilaan oppimisen prosessissa, ja sen merkitys korostuu entisestään oppilaan ”tavoite-toiminta-arviointi” -periaatetta noudatettaessa. Opetuksessa vahvistetaan oppilaan taitoja arvioida omaa toimintaansa itse asetettujen tavoitteiden pohjalta. Oman oppimispolun dokumentointi mahdollistaa syvällisemmän oppimisen ja ajattelun reflektoinnin, jota on mahdollista hyödyntää sekä oppimisprosessin arvioinnissa että kurssiarvioinnissa. Oppimisen ymmärtämisen kannalta on tärkeä arvioida myös ilmiöpohjaisia, laaja-alaisia ja monialaisia oppimiskokonaisuuksia.

Kurssin alussa oppilaiden toiveiden ja odotusten kartoittaminen osallistaa oppilaat opetuksen suunnitteluun. Opetuksen valtakunnallisista tavoitteista, keskeisistä sisältöalueista ja oppilaiden toiveista muodostuvien reunaehtojen myötä oppilaat pystyvät asettamaan itselleen oppimistavoitteita. Oppilaiden ottaminen mukaan opetus- ja oppimisprosessiin alusta lähtien sitouttanee oppilasta kokonaisvaltaisemmin toimintaan ja työskentelyyn. Kotitalouden opintojen alussa oppilaille ja heidän huoltajilleen tiedotetaan kotitalousopetuksen tavoitteet, arviointiperusteet ja päättöarvioinnin kriteerit. Kotitalouden päättöarvosana muodostuu kotitalouden yhteisten opintojen päättövaiheessa osoitetusta kumuloituvasta osaamisesta. Kotitalouden päättöarvioinnin valtakunnalliset kriteerit on esitelty kotitalouden tavoite- ja sisältötaulukon yhteydessä. Kaikille yhteinen kotitalous arvioidaan numeerisesti. Opintojen aikana on mahdollista käyttää suullista palautetta ja sanallista arviointia. Näiden avulla ohjataan oppimisprosessia kohdennetusti oppimistavoitteisiin nähden. Sanallinen arviointi ja suullinen palaute havainnollistavat yksityiskohtaisemmin oppimisen edistymistä.

Tehostetun ja erityisen tuen oppilaiden oppimistavoitteiden asettelussa ja arviointimenetelmien käytössä toimitaan joustavasti siten, että palautteella ja arvioinnilla kannustetaan ja tuetaan oppilaan realistisen kuvan ja käsityksen muodostumista omista kotitalouden tiedoista ja taidoista sekä niiden kehittymisestä. Jos oppilaalla on yksilöllistetty oppimissuunnitelma kotitaloudessa, suunnitellaan arvioinnin tavoitteet, menetelmät ja toteutus yksilöllistetysti.